Ved ankomst ble vi meget vel mottatt av vert og vertinne samt høflige barn. Vi følte oss straks velkomne og som en del av familien og ble blant annet tilbudt is og noe å drikke. Spesielt hyggelig var det at vertskapet husket hvert enkelt sitt fornavn, spurte hvordan det gikk og kom med gode tips for oppholdet i London.
Huset er stort og meget rent og velholdt og har en liten hageflekk på baksiden. Rommet er fint og funksjonelt innredet og badet er moderne. Dessverre ligger rommet ut mot en trafikkert vei, slik at man ikke kan ha vinduet åpnet om natten, men med vinduet lukket sover man godt. Frokosten var god og kjøkkenet godt egnet for matlaging, noe vi også benyttet oss av ved to anledninger.

Ved avreise tilbød verten å kjøre oss til t-banestasjonen og ønsket oss god reise.

Vi kan på det sterkeste anbefale dette stedet til alle som planlegger et opphold i London.